Apay nga Agkararagtayo iti Nagan ni Jesus?
Sungbat ti Biblia
Masapul nga agkararagtayo iti Dios babaen iti nagan ni Jesus gapu ta daytoy laeng ti pamay-an nga inanamongan ti Dios a makaadanitayo Kenkuana. Kinuna ni Jesus: “
Siak ti dalan ken ti kinapudno ken ti biag. Awan ti umay iti Ama malaksid no baeten kaniak.” (Juan 14:6) Kinuna pay ni Jesus kadagiti matalek nga apostolna: “
Pudno unay kunak kadakayo, No dumawatkayo iti Ama iti aniaman a banag itednanto dayta kadakayo iti naganko.”—Juan 16:23.
Dadduma pay a rason nga agkararagtayo iti nagan ni Jesus
Padpadayawantayo ni Jesus ken ti Amana a ni Jehova a Dios.—Filipos 2:9-11.
Ipakpakitatayo nga ap-apresiarentayo ti ipapatay ni Jesus kas probision ti Dios a pakaisalakanantayo.—Mateo 20:28; Aramid 4:12.
Bigbigbigentayo ti naisangsangayan nga akem ni Jesus kas Mangibabaet iti Dios ken kadagiti tattao.—Hebreo 7:25.
Raraementayo ti akem ni Jesus kas Nangato a Padi a tumulong kadatayo a maaddaan iti nasayaat a takder iti imatang ti Dios.—Hebreo 4:14-16.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn